František Jehlička

František Jehlička (* 14. január 1879, Kúty – † 3. január 1939, Viedeň, Rakúsko) bol slovenský rímskokatolícky kňaz, politik, jedna z najkontroverznejších postáv slovenského národného hnutia. Bol poslancom Uhorského snemu za Slovenskú ľudovú stranu, poslancom Revolučného národného zhromaždenia v Prahe a tiež spoluautorom Memoranda slovenského národa odovzdaného Parížskej mierovej konferencii 20. septembra 1919. Od r. 1919 pôsobil v zahraničí, kde sa zasadzoval o rozchod s Čechmi a návrat Slovenska pod Svätoštefánsku korunu (do Maďarska).

Štúdium
Svoje gymnaziálne štúdiá absolvoval v Skalici, Ostrihome a Bratislave. Všade vynikal ako mimoriadne nadaný študent. V štúdiách pokračoval na teologickom inštitúte Pázmaneu vo Viedni, kde bol ako druhý Slovák v histórii promovaný Sub Auspiciis Imperatoris. Na znak uznania mimoriadnych študijných výsledkov mu panovník František Jozef I. daroval diamantový prsteň.

Poslancom uhorského snemu
Po ukončení štúdia pôsobil ako kaplán v Modre, kde súčasne prednášal na učiteľskom ústave. Po preložení za kaplána do Bratislavy v roku 1904 sa zapojil do činnosti skupiny okolo Ferdinanda Jurigu. Pod pseudonymom Salesius bol stálym prispievateľom Katolíckych novín.

V roku 1906 úspešne kandidoval za pezinský okres do uhorského parlamentu vo farbách Slovenskej ľudovej strany. V rámci predvolebného boja vystúpil po boku Andreja Hlinku v Ružomberskom okrese na podporu kandidatúry Vavra Šrobára.

Cirkevná hierarchia sa snažila podľa hesla "nemôžeš slúžiť dvom pánom" zamedziť angažovaniu slovenských klerikov v politike. V čase súdnych procesov s Hlinkom i Jurigom sa Jehlička rozhodol vrátiť poslanecký mandát a nastúpiť na miesto profesora teologického inštitútu v Budapešti.

10. júla 1933 v Ženeve založil s Viktorom Dvorčákom politický orgán Slovenská rada.

Výber z diela
 O tlači (Trnava 1911)
 O bratskej svornosti (Ružomberok 1916)
 Slabé duše čili a falošnej stydlivosti (Ružomberok 1916)
 Veliké prikazánie čili O láske k bližnému (Ružomberok 1916)
 František Jehlička. Kto on je a čo chce (Cleveland 1920) 
 A 10 cseh csapás Szlovenszkóban (Desať pohrôm, ktoré Česi spôsobili Slovensku) (Vienna 1928)
 Une etape du calvarie Slovaque (Paris Argo 1930)
 Reply to Mr. R. W. Seton Watson book “Slovakia then and now” (Vienna 1932)
 La revision et les Slovaques. A revízió és a szlovákok (Bp. 1933)
 A new forged document made use by the Czechs in Geneva and London (Vienna 1934)
 Appel des Slovaques adresse a la nation francaise (Vienne 1933)
 Aide-memoire du Conseil Slovaque présenté a la Société des Nations au sujet du bolchevisme et du problème slovaque (spoločne s V. Dvorčák a F. Ungerom) (Genève 1935)
 Le problème Slovaque (Bp. & Genève 1935) 
 Quo vadis slowaczyzno? (Warszawa 1935)
 Appeal to British Common Sense for the Sake of World Peace (spolu s V. Dvorčákom) (London 1937)
 Father Hlinka's Struggle for Slovak Freedom (London 1938)

Pramene
 Marián Hertel, František Jehlička, nočná mora politického života In: S. Michálek a kol., Do pamäti národa (Veda Brat. 2003) s. 264
 Miroslav Michela, Frantisek Jehlicka politikai pálfordulatai 1918-1920-ban (Politické kotrmelce F. Jehličku v r. 1918-1920-ban) In: Pro Minoritate, 2005/Zima, s. 32-44
 Fraňo Ruttkay, Slovenskí kolaboranti v službách maďarskej iredenty (1920-1938) (Kubko Goral Brat. 1998) s. 8
 Odpoveď Alberta Pražáka F. Jehličkovi na "Une etape du calvarie Slovaque" (vo franc. jazyku) (Bratislava, časopis uč. spol. Šafaříkovej 1931) s. 176-180
 Prečo sme proti revízii. Jehlicska vo svetle pravdy. Ed. V. Belej (Moravsko-slovenské pomezí č. 1)

Referencie

Externé odkazy 
 Záznam o narodení a krste v matrike riadok 15 - pokrstený ako Franciscus Rudolphus Jehlička

Slovenskí politici
Poslanci uhorského snemu
Slovenskí rímskokatolícki kňazi
Narodenia v 1879
Úmrtia v 1939
Narodenia 14. januára
Úmrtia 3. januára
Politici HSĽS
Osobnosti z Kútov